Shalom ja tere õhtust!
Eetris on TV7 Iisraeli Uudised Jeruusalemmast.
Tänased põhiteemad on:
Palestiinlastest islamistid tulistavad jätkuvalt
Gazast rakette Iisraeli lõunakogukondadesse.
Üks rakett lõhkes Hof Ashkeloni lähistel asuva küla elamurajoonis.
Samal ajal kui peaminister Netanyahu tervitab soojalt peatset
USA asepresidendi Mike Pence'i saabumist Iisraeli,
plaanib palestiinlaste juhtkond külastust boikoteerida.
Türgi president Erdogan teatas,
et plaanib Ida-Jeruusalemmas avada oma riigi suursaatkonna.
Mitu päeva tagasi tegi ta üleskutse islamimaailma juhtide tippkohtumisel,
et ülejäänud maailm tunnustaks Jeruusalemma Palestiina pealinnana.
Palestiinlastest islamistid
tulistasid nädalavahetusel rakette Gazast Iisraeli lõunaaladele.
Möödunud õhtul tulistati kolm raketti kahte eri barrikaadi.
Kaks raketti lõhkesid ava-alal Iisraeli kibutsis Eshkolis.
Kolmas lõhkes Hof Ashkeloni lähistel asuva küla elamurajoonis.
Politsei teatel pääsesid Iisraeli elanikud vaevu vigastustest,
kuna jõudsid pommivarjendisse mõni sekund enne raketitabamust.
Vastuseks palestiinlaste raketitulele ründas Iisraeli õhujõud
Hamasi sõjaväerajatisi Põhja-Gazas ning kordas Iisraeli seisukohta,
et peab Hamasi, mis kontrollib palestiinlaste enklaavi,
täielikult vastutavaks Gazast lähtuvates rünnakutes,
samuti et vastab jõuga igale ohule Iisraeli elanikele või julgeolekule.
Palestiinlased on tulistanud Iisraeli rakette pea igal õhtul,
alates kui president Trump teatas kümme päeva tagasi,
et USA tunnustab Jeruusalemma Iisraeli pealinnana.
Eelnev rakett tulistati reedel,
kuid tabas elamurajooni Beit Hanouni linnas,
mis asub Gaza põhjaäärel, tekitades laiaulatuslikku kahju.
Iisraeli vanemkaitseametnikud kinnitasid TV7-le,
et Iisrael püüab leevendada olukorda Gaza piiril
ja kinnitasid, et Hamas palestiinlaste enklaavis
on täielikult vastutav olukorra eskaleerumises,
mis päädib Gazas üldise sõjalise operatsiooniga juhul,
kui palestiinlased ei peata koheselt rakettide tulistamist Iisraeli.
Samal ajal Jeruusalemmas -
Peaminister Netanyahu tervitas soojalt oma kabinetiistungil
USA asepresidenti Mike Pence'i, kes saabub homme Iisraeli.
Netanyahu nimetas Pence'i Iisraeli ja Jeruusalemma suureks sõbraks
ja tänas taas president Trumpi selle otsuse eest
tunnustada Jeruusalemma Iisraeli pealinnana.
Sel nädalal tervitame soojalt USA asepresidenti Pence'i.
Ta on Iisraeli ja Jeruusalemma suur sõber.
Taaskord tahan eriliselt tänada
president Trumpi ja tema administratsiooni,
kes kaitseb tõde Iisraeli kohta, lükates jõuliselt tagasi püüded
kasutada ÜRO-d Iisraeli-vastase vahendina.
Lisaks ka üleüldise toetuse eest.
Tuleval reisil oodatakse Mike Pence'ilt
Läänemüüri külastust koos Iisraeli riigi esindajatega,
murdes endiseid USA norme, kus Läänemüüri külastust
nimetati "privaatseks" ega olnud koos Iisraeli esindajatega.
Iisraeli ametnikud kinnitasid TV7-le, et ootavad Mike Pence'i külastust,
keda nad nimetasid Iisraeli suureks sõbraks.
Hiljem avaldasid USA ametnikud, et püüavad kindlaks teha,
kas Jeruusalemma ametlik tunnustamine Iisraeli pealinnana
muudab ühtlasi USA seisukohta Iisraeli ehitusplaanide kohalt
juutide naabruskondades Ida-Jeruusalemmas.
Samal ajal Petlemmas -
Palestiinlased protestisid peatse USA asepresidendi visiidi üle,
süüdates põlema prinditud plakatid Mike Pence'st
ja Trumpi Lähis-Ida läbirääkijast Jason Greenblattist.
Palestiinlaste meeleavalduse eesmärk on boikoteerida USA asepresidenti.
Palestiina välisminister
Riyad al-Maliki teatas, et Pence ei ole oodatud
ja president Abbas ei kohtu temaga visiidil.
Valge Maja nimetas palestiinlaste otsust kahetsetavaks.
Teateid Türgist -
Türgi president Erdogan teatas, et plaanib Ida-Jeruusalemmas
avada oma riigi suursaatkonna, kuigi juhtis mitme päeva eest
üleskutseid islamimaailma juhtide tippkohtumisel,
et maailm tunnustaks Jeruusalemma Palestiina pealinnana.
Kuna Jeruusalemm on käesolevalt okupeeritud,
ei saa me sinna minna, et oma saatkonda avada.
Meie konsulaadi juht on aga esindatud saadiku tasemel.
Faktiliselt oleme selle siiski Jumala tahtel rajanud.
Lähedal on päev, mil avame seal
ametlikult oma saatkonna, kui Jumal lubab.
Siiani pole selge, kuidas Erdogan plaanib viia läbi antud lüket,
kuna Iisraelil on kontroll kogu Jeruusalemmas
ning peab seda oma terviklikuks ja jagamatuks pealinnaks.
Vaatamata sellele saab Türgi juhtkond tugevat toetust üle kogu riigi.
Tuhanded protestisid pühapäeval
eri Türgi piirkondades, mh ka riigi pealinnas Ankaras
ja enamikult kurdide linnas Diyarbakiris,
avaldades meelt USA otsuse üle ja jätkates regioonis kokkupõrkeid.
Protestijad nimetasid selles vastutavaks
nii Iisraeli kui USA-d ja õhutasid mõlemat riiki hävitama.
Maha Iisrael, maha USA!
Türgi peab ümber hindama oma majanduslikke
ja poliitilisi suhteid Iisraeliga, eeskätt majanduslikke.
Türgi peaks toetama igaüht, kes viskab Iisraeli suunas kivi.
Iisrael peab saama oma õppetunni,
vastupidiselt loovad nad mõrvarliku ja üha laieneva võrgustiku.
Mõistame hukka Trumpi tegevuse ega aktsepteeri seda.
Palestiina ja Al-Aqsa mošee on meile pühad.
Seega oleme täna siin kui Saladini lapsed,
kes on valmis surema ja saama igal hetkel märtriteks.
Palestiina on moslemiriikide ühisvara.
See maa kuulub türklastele, kurdidele ja pärslastele.
Oleme valmis ohverdama Palestiina pärast kõik.
Teateid Läänekaldalt -
Noaga relvastatud palestiinlasest ründaja,
kes tundus kandvat lõhkeseadeldist,
sööstis Läänekaldal Beit Elis Iisraeli piirivalvepolitsei poole.
Iisraeli väeüksused avasid ründajale tule,
mis teda ravinud palestiinlastest meedikute sõnul
lõppes ründaja surmaga.
Palestiinlasest meediku sõnul, kes aitas viia ründaja
täiendavaks esmaabiks Ramallah'i haiglasse,
oli tema vööle kinnitatud lõhkeseadeldis võlts.
TV7 pole saanud kinnitada antud teate paikapidavust.
Pärast intsidenti kinnitas vanem piirvalvepolitseinik TV7-le,
et väeosad tegutsesid väga professionaalselt,
hoides ära potentsiaalse katastroofi, kuna palestiinlasest terrorist
püüdis ilmselgelt kahjustada Iisraeli tsiviilisikuid.
Tänan vaatamast.
Võite meid näha aadressidel tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid Iisraeli kohta leiate meie Facebooki lehelt.
Paluge jätkuvalt rahu Iisraelile ja Jeruusalemmale!
Olen Jonathan Hessen.
Kena algavat nädalat ja kohtumiseni homme samal ajal
Tõlge: Mailis Mägi